Kuvernööri Ratcliffe

Kuvernööri John Ratcliffe on Disneyn vuoden 1995 elokuvassa Pocahontas esiintyvä fiktiivinen hahmo. Hahmo perustuu osittain oikeaan kuvernööri John Ratcliffeen, joka perusti siirtokunnan Virginiaan vuonna 1606. Elokuvassa Ratcliffe kuvataan kierona ja ahneena miehenä, jolla on mielessään vain rikkaudet ja kulta. Ratcliffella on Wiggins-niminen palvelija ja Percy-niminen lemmikkikoira, joka on pilalle hemmoteltu. Ratcliffe matkustaa miehistönsä englantilaisten uudisasukas-alaistensa kanssa Atlantin toiselle puolelle, missä Uusi Maailma odottaa salaten heiltä todelliset aikeensa. Rantauduttuaan Virginiassa intiaanien asuttamalle alueelle, Ratcliffe käskee miehiensä raivata ympäristöä mineraalilöytöjen toivossa. Ratcliffe lähettää yhden miehistään John Smithin vakoilemaan intiaaneja, joita hän pitää uhkana. Intiaanien hyökättyä Ratcliffen ja tämän miehistön kimppuun, Ratcliffe saa heidät perääntymään haavoittamalla yhtä intiaaneista. Ratcliffe käskee miestensä valmistautumaan tuleviin hyökkäyksin ja rakentamaan linnoituksen maihinnousualueelle, joka nimetään Jamestowniksi. John Smithin kerrottua Ratcliffelle kohtaamisestaan Pocahontasin kanssa ja että intiaanit voisivat auttaa heitä esittelemällä maitaan, mutta Ratcliffe ei kuuntele häntä ja määrää miestensä ampua jokaisen kohtaamaansa intiaanin kuoleman uhalla. Myöhemmin Thomas, joka oli vakoillut Smithiä Ratcliffen käskystä kertoo Ratcliffelle Smithin joutuneen intiaanien vangiksi Thomasin ammuttua Kocoum-nimisen intiaanisoturin. Ratcliffe käskee miestensä valmistautua sotaan ja hyökkäämään intiaanien leiriin. Pocahontas onnistuu valttämään yhteenoton viime hetkellä ja nähtyään Pocahontasin rohkeuden molemmat puolet laskevat aseensa, mutta Ratcliffe uskoo sen olevan ansa ja raivoissaan yrittää ampua intiaanien päällikön Powhatanin, mutta Smith heittäytyy heidän väliinsä ottaen luodin itseensä, mutta ei kuolettavasti. Nähtyään Ratcliffen todellisen minän, hänen miehistönsä kääntyy Ratcliffea vastaan ja riisuvat hänet aseista ja vangitsevat hänet ja lähettävät köytettynä takaisin laivalle ja Englantiin kuninkaan tuomittavaksi.
Elokuvan jatko-osassa Pocahontas II – matka uuteen maailmaan Ratcliffe oli onnistunut välttämään tuomion valehtelemalla kuninkaalle, joka oli hänen ystävänsä syyttäen Smithiä tapahtuneesta, jolloin kuningas määräsi Smithin kuulusteltavaksi. Ratcliffe kamppailee Smithin kanssa rakennuksen katolla ja onnistuu saamaan Smithin putoamaan kanavaan ja väittää kuninkaalle Smithin kuolleen onnettomuudessa. Ratcliffen kuultua Pocahontasin saapumisesta, hän suunnittelee hankkiutuvansa eroon hänestä kutsumalla hänet metsästysretkelle. Pocahontasin haukuttua Ratcliffea ja kuningasta, Ratcliffe yrittää manipuloida kuninkaan pidättämään Pocahontasin ja julistamaan sodan intiaaneille, mutta John Smith, joka oli selvinnyt pudotuksesta saapuu paikalle ja paljastaa kuninkaalle Ratcliffen valheet. Ratcliffe yrittää tappaa Pocahontasin ja Smithin, mutta epäonnistuu ja Smith heittää hänet laidan yli mereen. Kuningas myöhemmin pidätti Ratcliffen tämän tekojensa takia ja tuomitsi hänet todennäköisesti elinikäiseen vankeuteen tai kuolemaan tämän valehdeltua hänelle.
Ratcliffe esiintyi myös Mikin klubi-sarjan jaksossa "House of Genius". Romaanissa Descendants: Isle of the Lost paljastettiin, että Ratcliffe on tekojensa takia vangittu Isle of the Lostille ja hänellä on Rick-niminen poika.